નવી દિલ્હી, 1 સપ્ટેમ્બરઃ આસારામની ધરપકડ બાદ કોંગ્રેસ અને ભાજપમાં ટ્વિટર વોર શરૂ થઇ ગઇ છે. કોંગ્રેસ મહાસચિવ દગ્વિજય સિંહે રવિવારે આરોપ લગાવ્યો કે મહિલાઓ વિરુદ્ધ હુમલાઓ અંગે ભાજપનું વલણ બેવડું છે અને તેમણે આસારામ બાપુ મુદ્દે મૌન સેવી રાખ્યું છે. દિગ્વિજય સિંહે કહ્યું કે, ભાજપનું વલણ બેવડું છે. જ્યારે કોઇ અન્ય આવા ગુનામાં સામેલ હોય છે તો તે ઘણો શોર મચાવે છે, પરંતુ તેમાંથી કોઇ સામેલ હોય તો ચુપ્પી સાધી લે છે.